ئێمیلی لە نیوموون
ئێمیلی لە نیوموون () زنجیرە تەلەفیزیۆنییەکی کەنەدایییە لە ساڵی ١٩٩٨ لە کەناڵی سی بی سی بڵاو بوویەوە. چیرۆکەکە لە ڕۆمانێکی لووسی ماد مۆنتگمری بە ھەمان ناوەوە وەرگیراوە.
ئەم زنجیرە تەلەفیزیۆنییە ٤ خەڵاتی لە فێستیڤاڵی Gemini Awards 1999, Gemini Awards 1998, Writers Guild of Canada 1999 بردووەتەوە و پاڵێوراوە بۆ ١٧ خەڵاتی تر لە فێستیڤاڵەکانی Canadian Society of Cinematographers Awards, Directors Guild of Canada, Gemini Awards.

چیرۆک 
ئێمیلی ئێستار، کچێکی منداڵ و پڕ لە خەون و خەیاڵ و وزەیە و حەز دەکات ببێتە نووسەر. لە تەمەنی مناڵیدا دایک و باوکی لەدەست دەدا و دەچێتە نیوموون لای پوورەکانی، ئێلیزابێت مۆری و لۆرا مۆری. ئێلیزابێت ژنێکی تووڕە و ئەخلاقگرانە و دژی ئێمیلییە و ناھێڵێت ئێمیلی بە دڵی خۆی بنووسێت و کتێب بخوێنێتەوە و پشیلەکەی ئێمیلیش کە زۆری خۆش دەوێ، چەن جار وەدەر دەنێت و لێی فڕێ دەدات. بەڵام پوورە لۆرا ژنێکی دلۆڤانە خاوەنی ڕوحێکی ئارام دڵێکی پاکە و ئێمیلیشی خۆش دەوێت و زۆر یارمەتی دەدات. ئەوان لەگەڵ کوڕەمامەکەیان کە ناوی جیمییە دەژین. جیمی بەھۆی ڕووداوێک کەمێک عەقڵ سووک بووە، بەڵام پیاوێکی ئارامە و ھەستێکی شاعیرانەی ھەیە.

ئەکتەرەکان 
 مارتا مەک ئیزاک ڕۆڵی ئێمیلی ئێستار
 ستێفێن مھاتی ڕۆڵی جیمی مۆری
 شیلا مەکارتی ڕۆڵی لۆرا پووری ئێمیلی
 سوزان کلارک ڕۆڵی ئێلیزابێت پووری ئێمیلی

سەرچاوەکان 

 
 سریال امیلی در نیومون |شبکه امید

بەستەرە دەرەکییەکان 
 
 

بەرنامە تەلەڤیزیۆنییەکان بە زمانی ئینگلیزی